Paytextê Fransa Paris de ewro vera Merkezê Kulturî yê Kurdan ê Ahmet Kayayî hêrişo çekdar ame kerdene. Hêriş de hîrê  kesî şehîd bîyî hîrê kesî birîndar bîyî.
KCDK-E derheqê hêrişî de eşkerayîye daye û veng da kurdan ke semedê protestokerdişê hêrişî vejîyê kuçeyan.
Eşkerayîye de ame vatene  ke polîtîkaya dewleta qetilkare ya ke 2013 de Paris de Sakîne Cansiz, Fîdane Dogan û Leyla Şaylemez qetil kerdî ewro reyna qirkerdişêk kerd.
KCDK-E venga heme kurdan û dostanê înan yê ke Fransa de yê wa verê Merkezê Kulturê Kurdan ê Ahmet Kayayî de û ê welatanê bînan ê Ewropa zî her ca de lazabez vejîyê kuçeyan û hêrişî protesto bikerê.
